Bâyǐ kīg fə ma bǎd súbū babi nə́ bə́ dzála ésīé fada á mís máma, ngə́ ánambǎ mīḿfúfúb mí byə́m myáma, bâyi bəgə ósɔ́n yā bə̄bə̂ bə́ mam bábán. 14Mayi bɔ́ və́ ésīé yā Ndá, mayi bɔ́ və́ ésīé tē ésə, ai é dzóm ésə̄ yábɔban étēde. 15Ású bəfadǎ bəlevíta, bɔ́n bə́ Sadog, á bə́ ngádzála esíé yā ḿfúfúb étɔbɔgɔ wáma éyɔŋ bɔ́n bə́ Ísraɛ̂l bə́ kələ á ńdīmi, oyǎb ai ma, ḿbɔ̄ bâyi ma súbū babi nə́ bə́ sye ma, bâyi ma tə́bə ósū nə́ bə́ túni ma məvɔ́ŋ ai məkǐ, Ǹtondôbə Zambá énye a kɔ́bɔ. 16Ḿbɔ̄ bâyi nyî á ḿfūfúb étɔbɔgɔ wáma, bə́ súbū fə̄ á tə́bə́le wáma nə́ bə́ sye ma; bâyi dzálā ésīē dzáma. 17Ńdɔ̄ hḿ, éyɔŋ báyi dǎŋ mīm̀bɛ́ mí óngóla yǎ ndá étēde, bâyi bɔ́d bīyé bí ńdɔ́mbɔ́, bâyǐ kig bɔ́d bīyé mim̀vɔ̌d míńtómbá éyɔŋ báyi syé á mīḿbɛ̄ mí óngóla yā ńsəŋ étēde ai á Ndá étēde. 18Bâyi bəgə̌ bāān bībɔ́bɔ̄d á ńlō ai məkóbā mə́ ńdɔ́mbɔ, təge bəgə bíyé byákúli edudug[1]. 19Éyɔŋ báyi kwí á ḿbɛ̄ óngóla yǎ ńsəŋ, ḿfág yā bod bə́ ńnam bə́ tɔ̄á, bâyi sɔ́dī bīwɔ́mǎn yā bə́ hə́ bɔ esíé ai byá, bə́ mān bya dzoge á bitun bí ndá yā Ḿfūfúb m̀fúfúbu; bə́ ngábɔ́d bīyé bīfə́, ḿból yə̄ nâ bə́ zu fúbū áyɔŋ ai biwɔ́man byábán. 20Bâyǐ kig kə̌ŋ mīǹló, təge dzogě naa esǐl é naŋ bɔ́ á ńlō énə́naŋa; bâyi tóán kəŋəban ḿbəŋ. 21Tə fada a nyú wɔ̂n ámōs ā yəan nyían á ḿbɛ́ óngólā yā ńnə̄m étē. 22Eki dzábán təge lúg ńkūs mīníngá ngə́ é mīníngá yǎ ńnōm á ngátəb, hə ǹdǐb ngɔn fɔ́ɔ́ yā áyɔŋ Ísraɛ̂l; hədá bə́ nə dzǎm lúg ńkūs, ngə́ ó nə ǹkús fada.